Румунска војска је ратовала против Вермахта заједно са Црвеном армијом у Трансилванији, Мађарској, Југославији, Аустрији и Чехословачкој, од августа 1944. до краја рата у Европи. У мају 1945. године Прва и Четврта армија учествовале су у Прашкој офанзиви. Румунска војска претрпела је велике жртве у борби против нацистичке Немачке. Од око 538.000 румунских војника који су се борили против Осовине 1944–1945, око 167.000 је убијено, рањено или нестало.